
ΑΠΟΣΠΑΣΜΑ                        
Από το πρακτικό της με αριθ. 9ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 93/2024
Στην Λευκάδα σήμερα  στις 15 του μηνός Μαρτίου  του έτους  2024,  ημέρα  Παρασκευή  και  ώρα  10:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 5283/11.3.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία,  αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο

Τέθηκε για συζήτηση ένα (1) θέμα Εκτός Ημερήσιας Διάταξης.

Προτάχθηκαν ομόφωνα μετά το 2ο θέμα της Η.Δ. τα θέματα 10ο  και 9ο της Η.Δ.

Ο κ. Λύγδας Σπυρίδων, αποχώρησε μετά την συζήτηση του 9ου θέματος της Η.Δ. 
ΘΕΜΑ 2ο : Απόφαση Δ.Ε. για xορήγηση εντολής στη Δικηγόρο του Δήμου Λευκάδας με πάγια αντιμισθία Μαυρέτα Καρύδη, παράστασης και εκπροσώπησης του Δήμου Λευκάδας  ενώπιον του Ειρηνοδικείου Λευκάδας κατά τη συνεδρίαση  του με την νέα διαδικασία κατάθεσης των προτάσεων των εκατόν είκοσι  ημερών εναντίον της  από 12-12-2023 και αριθμό 56/2023 αγωγής του ΄Ελντισον Κούλα που στρέφεται εναντίον του Δήμου Λευκάδας. 

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:
«Περιήλθε εις γνώση μου η από 12-12-2023 και αριθμό κατάθεσης 56/2023 αγωγή του Ελντισον Κούλα η οποία στρέφεται εναντίον του Δήμου Λευκάδας 

          Στην ως άνω αγωγή  μεταξύ άλλων αναφέρονται τα εξής:

Ότι την 20 Δεκεμβρίου 2020 με προφορική εντολή που συνήψε  με των τέως Δήμαρχο Δήμου Λευκάδας ανέλαβε την υποχρέωση έναντι ανταλλάγματος αμοιβής  να προβεί στην εκτέλεση του παρακάτω έργου  υδραυλική εγκατάσταση ,επιδιόρθωση τοίχων και ελαιοχρωματισμό αυτών στο πρώην δημοτικό σχολείο Νικιάνας που ευρίσκεται στη Νικιάνα ,Τοπικής Κοινότητας Αλεξάνδρου --Δημοτικής Ενότητας Λευκάδας η αμοιβή του συμφωνήθηκε στα εφάπαξ ποσά των χιλίων ευρώ 1000 πλέον ΦΠΑ 24% για την υδραυλική εγκατάσταση και των τριών χιλιάδων ευρώ πλέον ΦΠΑ 24% για ΤΗΝ επιδιόρθωση των εξωτερικών τοίχων του κτιρίου και τον χρωματισμό τους ,σύνολο τεσσάρων χιλιάδων4000 ευρώ.

Κατά τα συμφωνηθέντα κατατείνεται ότι το νομικό πρόσωπο όφειλε στις 16 Φεβρουαρίου 2021  όταν παρέδωσε το έργο να του καταβάλει την συμφωνηθείσα αμοιβή.Περαιτέρω  προκύπτει ότι  συνέχισε  και άλλες εργασίες στις 10 Μαίου 2021 με προφορική συμφωνία που συνήψε ανέλαβε την υποχρέωση να προβεί στην εκτέλεση των κάτωθι εργασιών  επιδιόρθωση του μπαλκονιού και των εξωτερικών τοίχων της Χαραμογλείου Βιβλιοθήκης  στην πόλη της Λευκάδας σε ελαιοχρωματισμό των τοίχων αυτών και σε συγκομιδή και απομάκρυνση μπάζων.  

  Η αμοβή για τις συγκεκριμένες αυτές εργασίες ανέρχονταν σε  4000 ευρώ συν ΦΠΑ.

Κατά τα συμφωνηθέντα  το εναγόμενο νομικό πρόσωπο   όφειλε στις 14 Ιουνίου 2021 όταν παρέδωσε το έργο να του καταβάλει τη συμφωνηθείσα αμοιβή για τις εργασίες που αναλυτικά περιέγραψε και πραγματοποίησε.

Για τις περιγραφόμενες παροχές των υπηρεσιών του εξέδωσε τα με Α.Α 24/2023 43/2023 και 44/2024 τιμολόγια παροχής υπηρεσιών.

Επειδή ο εναγόμενος Δήμος  υποχρεώνεται να καταβάλει το συνολικό ποσόν των 8.000 ευρώ πλέον ΦΠΑ 24% ποσού 1920 ευρώ  το οποίο ανέρχεται συνολικά  στο ποσόν των 9920 ευρω.

Περαιτέρω με την αριθ’15/2024 απόφαση της Δημοτικής Επιτροπής του Δήμου Λευκάδας  αναβλήθηκε η εν θέματι υπόθεση προς συμπλήρωση των στοιχείων του φακέλου ,έχω όμως να επισημάνω προς την Δημοτική Επιτροπή του Δήμου Λευκάδας ότι η υπόθεση αφορά αφενός σε εργασίες της Χαραμογλείου Βιβλιοθήκης όπου αρμόδιο ήταν το Ν.Π.Δ.Δ με την επωνυμία Πνευματικό Κέντρο Δήμου Λευκάδας το οποίο καταργήθηκε και στις υποχρεώσεις και τα δικαιώματά του υπεισήλθε ο Δήμος Λευκάδας και δεύτερον μέχρι σήμερα παρά το γεγονός ότι έχω αναζητήσει στοιχεία και υπηρεσιακές απόψεις από τις Τεχνικές υπηρεσίες του Δήμου Λευκάδας ,και την πρωτοβάθμια Σχολική Επιτροπή του Δήμου Λευκάδας με το αριθ’130/19/1/2024 διαβιβαστικό εσωτερικό πρωτόκολλο δεν έχω λάβει ουδεμία απάντηση.

Επειδή όμως η προθεσμία κατάθεσης των προτάσεων αρχίζει να εκπνέει θεωρώ ότι δέον ληφθεί απόφαση από την Δημοτική Επιτροπή του Δήμου Λευκάδας να παρασταθεί ο Δήμος Λευκάδας ως καθολικός διάδοχος του Πνευματικό Κέντρου του Δήμου Λευκάδας και να αποκρούσει με κάθε νόμιμο μέσο την παρούσα διαφορά . 

                       ΓΙΑ ΟΛΟΥΣ ΤΟΥΣ ΑΝΩΤΕΡΩ ΛΟΓΟΥΣ 

Εισηγούμαι να εισαχθεί  το θέμα στην  Δημοτική Επιτροπή του Δήμου Λευκάδας και να χορηγήσει εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα   να παρασταθεί και να υπερασπίσει τα δικαιώματα του Δήμου Λευκάδας με κάθε νόμιμο μέσο  κατά της αριθ’56/2023 αγωγής χρέους του Ελντισον Κούλα η οποία στρέφεται στο Δήμο Λευκάδας  και εισάγεται ενώπιον του Ειρηνοδικείου Λευκάδας με την διαδικασία κατάθεσης προτάσεων των εκατόν είκοσι ημερών.»

Στη συνεδρίαση παρευρίσκεται και ο δικηγόρος του κ. Έλντισον Κούλα και ανέπτυξε τις απόψεις του, καθώς και ο πρώην Πρόεδρος της κοιν. Αλεξάνδρου, Βρεττός Δημήτριος, ο οποίος επιβεβαίωσε τις εργασίες που αφορούσαν στην κοινότητα.

Ακολούθησε συζήτηση και τοποθετήσεις των μελών της Επιτροπής.

Στη συνέχεια ακολούθησε ψηφοφορία.

Υπέρ της εισήγησης ψήφισαν πέντε (5) μέλη της Δ.Ε.

Παρών ψήφισε ο κ. Λύγδας Σπυρίδων.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα   να παρασταθεί και να υπερασπίσει τα δικαιώματα του Δήμου Λευκάδας με κάθε νόμιμο μέσο,  κατά της αριθ’56/2023 αγωγής χρέους του Ελντισον Κούλα η οποία στρέφεται στο Δήμο Λευκάδας  και εισάγεται ενώπιον του Ειρηνοδικείου Λευκάδας με την διαδικασία κατάθεσης προτάσεων των εκατόν είκοσι ημερών.

Η απόφαση αυτή πήρε αύξοντα αριθμό: 93/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

